एमनेस्टी इंटरनेशनल के अस्थापना 1961 में लंदन में भइल, द ऑब्जर्वर में २८ मई १९६१ में वकील पीटर बेनसन के लिखल दि फॉरगॉटेन प्रिजनर्स लेख के छपे के बाद, एमनेस्टी के काम हवे मानवाधिकार संबंधी उत्पीड़न के ओर धियान दियावल आ ई इंटरनेशनल कानून के साथे अपना के संगत रख के कैंपेन चलावे ला, आम जनता के राय के प्रेरित करे खाती कि सरकारन पर दबाव बनावल जा सके जहाँ मानवाधिकार के हनन हो रहल बाटे। एमनेस्टी के मान्यता बाटे कि मौत के सजा मानवाधिकार सभ के नकारे के सबसे आत्यंतिक, न पलटल जा सके वाला रूप हवे। एह संस्था के 1977 नोबल शांति पुरस्कार मिलल एकरे द्वारा टार्चर के खिलाफ मानव गरिमा के रक्षा खातिर, आ 1978 में मानवाधिकारन के क्षेत्र में यूनाइटेड नेशंस प्राइज मिलल।